அவரை பின்னர் பிரிட்டிஷாரிடம் ஒப்படைத்தார். வாசில் சிறையில் தற்கொலை செய்து கொண்டார். சித்து பிரிட்டிஷாரின் பிடியிலிருந்து காடுகளுக்கு தப்பியோடினார். அங்கு புலிக்கு இரையானார். 1824 ம் ஆண்டு வாக்கில் பிண்டாரிகளின் தொல்லை முழுவதுமாக முடிவுக்கு வந்தது. மராட்டியக் கூட்டிணைவின் வீழ்ச்சி மராட்டியக் கூட்டிணைவை முறியடித்தது ஹேஸ்டிங்ஸ் பிரபுவின் மூன்றாவது முக்கிய சாதனையாகும். மூன்றாம் பானிப்பட்டுப் போர் ( 1761 ) , அதைத் தொடர்ந்து நடைபெற்ற இரண்டு ஆங்கிலேய - மராட்டியப் போர்களினால் மராட்டியர்கள் வலிமை குன்றியிருந்தனர்.